Apteker se lyk langs hoofweg gevindArgieffoto: SAPD/Facebook Maj. Thulani Zwane, woordvoerder van die polisie, het gesê Morgan Naidoo se lyk is vroeg Maandagoggend by die Lynnfield Park-afrit gevind. Volgens Zwane is Naidoo verskeie kere geskiet en is sy hande en voete vasgebind. Die polisie ondersoek ŉ saak van moord. Naidoo se gesin het hom Donderdag by die Alexandraweg-polisiestasie in Pietermaritzburg as vermis aangegee. Zwane het gesê die motief vir die moord is nie bekend nie.